REPUBLIKA SRPSKA

**AGENCIJA ZA OSIGURANjE REPUBLIKE SRPSKE**

**Banja Luka**

Broj: 02-208-25-8/21

Datum: 28.10.2021. godine

Na osnovu Odluke vršioca dužnosti direktora Agencije za osiguranje Republike Srpske broj: 02-208-25/21 od 20.09.2021. godine, Komisija za provođenje postupka prodaje korišćenog motornog vozila – putničkog automobila, imenovana Odlukom vršioca dužnosti direktora Agencije za osiguranje Republike Srpske broj: 02-208-25-1/21 od 20.09.2021. godine, objavljuje:

**P R A V I L A**

prodaje motornog vozila

po Javnom pozivu za prodaju korišćenog motornog vozila putem licitacije, prikupljanjem zatvorenih ponuda

broj: 02-208-25-7/21 od 28.10.2021. godine

**SADRŽAJ PRAVILA**

Pravilima prodaje motornog vozila po Javnom pozivu za prodaju korišćenog motornog vozila putem postupka licitacije, prikupljanjem zatvorenih ponuda, broj: 02-208-25-7/21 od 28.10.2021. godine, Agencije za osiguranje Republike Srpske (u daljem tekstu: Agencija), propisuje se organizacija i postupak provođenja prodaje korišćenog motornog vozila, a obuhvata: način objavljivanja javnog poziva za prodaju motornog vozila putem licitacije, predmet prodaje, početnu cijenu, uslove i način prodaje, dostavljanje ponuda, sadržaj ponuda, dan i mjesto održavanja licitacije, obaveze kupca i dodatne informacije, te obaveze Komisije za provođenje postupka prodaje korišćenog motornog vozila,putničkog automobila.

**I – JAVNI POZIV - OGLAS O JAVNOM NADMETANjU-LICITACIJI**

1.1. Javni poziv za prodaju korišćenog motornog vozila putem licitacije (u daljem tekstu: Javni poziv) objavljuje Komisija za provođenje postupka prodaje korišćenog motornog vozila – putničkog automobila (u daljem tekstu: Komisija), u dnevnim novinama „Glas Srpske“ i na zvaničnoj veb adresi Agencije (www.azors.rs.ba).

1.2. U Javnom pozivu se navode: podaci o Agenciji (adresa, telefon, faks, kontakt osoba), podaci o predmetu prodaje, načinu prodaje, vremenu i mjestu gdje zainteresovana lica mogu da pogledaju predmet prodaje, rok i način za dostavljanje ponuda, početnoj cijeni vozila i podaci o zvaničnoj veb adresi Agencije na kojoj se nalaze Pravila prodaje motornog vozila po Javnom pozivu broj: 02-208-25-7/21 od 28.10.2021. godine.

**II – PREDMET PRODAJE**

|  |  |  |
| --- | --- | --- |
| * Putničko vozilo | Škoda Kodiaq style, 2.0 TDI dsg 4X4 | |
| * Šifra modela | NS748Z | |
| * Godina proizvodnje | 2017. | |
| * Boja | crna metalik | |
| * Broj vrata | 5 | |
| * Broj sjedišta | 5 | |
| * Masa vozila (kg) | 1873 | |
| * Dužina/širina/visina (cm) | 4697/1882/1676 | |
| * Međuosovinski razmak (cm) | 2791 | |
| * Prtljažnik (l) | 725 | |
| * Zapremina motora (ccm) | 1968 | |
| * Snaga motora (KW/KS) | 140/190 | |
| * Broj stepena prenosa | DSG 7 | |
| * Broj šasije | TMBLK7NS7J8032845 | |
| * Broj motora | DFH083109 | |
| * Pogonsko gorivo | dizel | |
| * Registracija | registrovano | |
| * Stanje pređenih km na dan 25.10.2021.godine | | 117.524 |

Putničko motorno vozilo marke- Škoda Kodiaq style, 2.0 TDI dsg 4X4, sadrži i:

* 1U9 Preklopivi stolići na prednjim naslonima
* 4A3 Grijana sjedišta naprijed
* 4KF SUNSET
* 5XH Preklopiva zaštita za sunce naprijed+LED osvjetljenje
* 9E5 Osvjetljenje u prtljažniku (1 lampa uklonjiva) + CARGO elementi
* 9S6 MAXI DOT u boji
* C03 INTERNI KOD C03
* EA9 Produžena garancija 5 godina ili 150.000 km
* P0S Mlaznice za čišćenje prednjih svjetala
* PB0 El. podesivo sjedište vozača sa memory funkcijom i podrškom za leđa
* PF4 DCC – Adaptivna kontrola šasije (sa Off Road funkcijom)
* PHB Trozonski klima uređaj
* PJ6 Alu točkovi SIRIUS 7Jx19 – sjaj
* PJD Čel. rezervni točak umanjenih dimenzija
* PK0 Kuka za vuču - uklonjiva sa adapterom
* PK9 Virtuelna pedala – otvaranje prtljažnika
* PLG Mali kožni paket (3 kraki multifunkcionalni sportski kožni upravljač + komanda za radio i telefon) + DSG upravljanje
* PLJ FRONT ASSIST – adaptivni tempomat do 210km/h
* PN0 Full LED prednja svjetla + AFS + LED svjetla za maglu sa CORNER funkcijom
* PN3 LED paket PLUS (Ambijentalno osvjetljenje)
* PT5 Komforna telefonija (WIFI + bežično punjenje + WLAN)
* PW2 Samozatamnjujući vanjski retrovizori sa memory funkcijom, el. podesivi, preklopivi, grijani + samozatamnjujuće unutarnje ogledalo + senzor za kišu + senzor za svjetlo
* PWC LANE ASSIST (održavanje vozila u traci) + senzor za prepoznavanje mrtvog ugla + multifunkcionalna kamera
* PWE AUTO LIGHT ASSIST – automatska svjetla + samozatamnjujuće unutarnje ogledalo sa senzorom za kišu + senzor za svjetla
* PWF Stražnja kamera za parkiranje + LED svjetla nazad
* RA2 SOUND SYSTEM CANTON
* RA5 SMART LINK + Wireless
* RAC Infotainment navigacioni uređaj AMUNDSEN + SMART LINK + glasovno upravljanje.

**III - POČETNA CIJENA**

Početna cijena korišćenog motornog putničkog vozila marke- Škoda Kodiaq style, 2.0 TDI dsg 4X4 iznosi 46.000,00 KM.

**IV – NAČIN PRODAJE**

Prodaja se vrši postupkom javnog nadmetanja – licitacije, po sistemu zatvorenih ponuda.

Pravo učešća u postupku javnog nadmetanja - licitacije imaju sva pravna i fizička lica koja prethodno uplate depozit u vrijednosti od 5% početne cijene vozila, odnosno 2.300,00 KM.

Učesnicima na javnom nadmetanju - licitaciji čije ponude ne budu prihvaćene, uplaćeni depozit će biti vraćen na naznačeni račun, narednog radnog dana od dana obavljene licitacije, a učesniku čija je ponuda prihvaćena kao najpovoljnija, depozit će biti uračunat u kupoprodajnu cijenu.

Vozilo koje je predmet prodaje **može se pogledati u periodu od 01.11.2021. do 09.11.2021. godine u vremenu od 11 do 14 sati. Prethodno je potrebno kontaktirati Agenciju a kontakt osoba je Radovan Lukač, telefon broj: 065/541-385.**

**V - USLOVI PRODAJE**

Jedan ponuđač može da dostavi samo jednu ponudu, a najpovoljnijom ponudom smatraće se ponuda sa najvećom ponuđenom cijenom iznad utvrđene početne cijene vozila.

U slučaju da dva ili više ponuđača u zatvorenim kovertama dostave ponudu sa istim iznosom, koji je ujedno i najviši ponuđeni iznos, Komisija će najpovoljnijom ponudom proglasiti ponudu onog ponuđača koji je ranije dostavio ponudu, po datumu i vremenu prijemnog štambilja sa protokola Agencije.

Ukoliko, u ostavljenom roku za dostavljanje ponuda, ponudu dostavi samo jedan ponuđač, licitacija će biti punovažna ako je ponuđena cijena iznad utvrđene početne cijene vozila.

Prodaja će se obavljati po principu „viđeno-kupljeno“ što isključuje sve naknadne reklamacije i prigovore kupca upućene prodavcu po pitanju eventualnih, naknadno uočenih nedostataka vozila.

**VI – DOSTAVLjANjE PONUDA**

Ponude se dostavljaju u zatvorenoj koverti sa naznakom **„PONUDA ZA JAVNI POZIV ZA PRODAJU VOZILA - NE OTVARAJ“** poštom (preporučenom pošiljkom) ili na protokolu Agencije za osiguranje Republike Srpske, ulica Bana Milosavljevića 8/II 78000 Banja Luka.

**Krajnji rok za dostavljanje ponuda je 10.11.2021. godine do 12:00 časova, uključujući i ponude upućene putem pošte a pristigle u Agenciju do naznačenog datuma i vremena.**

**VII – SADRŽAJ PONUDE**

Pisana ponuda treba da sadrži:

1. Dokaz o uplaćenom depozitu za učešće na javnom nadmetanju - licitaciji u korist računa Agencije broj: 562-099-00018925-76 kod NLB banke a.d. Banja Luka.
2. Podatke o ponuđaču:

a) za fizičko lice (fotokopija lične karte, adresa i kontakt telefon),

b) za pravno lice (fotokopija rješenja o upisu u sudski registar, ime i prezime ovlaštenog lica za zastupanje, adresa i kontakt telefon).

3. Ponuđenu cijenu iskazanu u KM.

4. Broj računa za povrat uplaćenog depozita.

**VIII – DAN I MJESTO ODRŽAVANjA LICITACIJE**

Otvaranje ponuda Komisija će izvršiti dana 10.11.2021. godine sa početkom u 12:00 časova u prostorijama Agencije, ulica Bana Milosavljevića 8/II 78000 Banja Luka.

Otvaranju ponuda mogu prisustvovati ponuđači ili njihovi punomoćnici.

Ponude koje ne sadrže sve elemente iz poglavlja VII – SADRŽAJ PONUDE, **neće biti razmatrane**, a ponude dostavljene nakon 12:00 časova 10.11.2021. godine će biti ponuđačima vraćene neotvorene.

Nakon otvaranja svih ponuda pristiglih u ostavljenom roku, javno nadmetanje - licitacija se zaključuje utvrđivanjem liste ponuđača koji su ponudili cijenu iznad utvrđene početne cijene vozila, počevši od ponuđača s najpovoljnijom ponudom i konstatuje najpovoljniji ponuđač.

**IX – OBAVEZE KUPCA**

Sa ponuđačem čija je ponuda od strane Komisije ocijenjena kao najpovoljnija, Agencija će u roku od 7 (sedam) dana od dana održavanja licitacije, zaključiti kupoprodajni ugovor, a najpovoljniji ponuđač je, nakon zaključenja ugovora, dužan u narednih 7 (sedam) dana, u korist računa Agencije za osiguranje Republike Srpske, broj: 562-099-00018925-76 kod NLB banke a.d. Banja Luka, uplatiti preostali dio ugovorene kupoprodajne cijene, umanjene za vrijednost uplaćenog depozita.

Ako ponuđač s najpovoljnijom ponudom ne pristupi zaključenju ugovora o kupoprodaji ili ne uplati ponuđeni iznos u ostavljenom roku, smatraće se da je odustao od kupovine i gubi pravo na povrat depozita, te u tom slučaju Agencija zadržava pravo da ponudi zaključenje kupoprodajnog ugovora sljedećem najpovoljnijem ponuđaču sa utvrđene liste.

Sve troškove oko prenosa prava vlasništva nad kupljenim vozilom snosi kupac.

Kupac nakon uplate kupoprodajne cijene može odmah preuzeti motorno vozilo sa pratećom dokumentacijom.

**X – DODATNE INFORMACIJE**

Sve dodatne informacije zainteresovani ponuđači mogu dobiti na telefon Agencije, broj: 051/228-910 ili na broj telefona kontakt osobe za pregledanje vozila, Radovan Lukač, broj: 065/541-385.